Miss World 1964

Ang **Miss World 1964** ay ang ika-14 na edisyon ng Miss World pageant na ginanap sa Lyceum Ballroom sa Londres, Reyno Unido noong 12 Nobyembre 1964.

Pagkatapos ng kompetisyon, kinoronahan ni Carole Joan Crawford ng Hamayka si Ann Sidney ng Reyno Unido bilang Miss World 1964. Ito ang pangalawang tagumpay ng Reyno Unido sa kasaysayan ng kompetisyon. Nagtapos bilang first runner-up si Ana María Soria ng Arhentina, habang nagtapos bilang second runner-up si Linda Lin ng Republika ng Tsina.

Mga kandidata mula sa apatnampu't-dalawang bansa at teritoryo ang lumahok sa kompetisyong ito. Pinangunahan ni Michael Aspel ang kompetisyon.

## Kasaysayan 
thumb|Lyceum Ballroom, ang lokasyon ng Miss World 1964|250x250px

### Pagpili ng mga kalahok 
Ang mga kalahok mula sa apatnampu't-dalawang mga bansa at teritoryo ay napili upang lumahok sa kompetisyon. Tatlong kandidata ang nailuklok upang kumatawan sa kanilang mga bansa/teritoryo matapos maging runner-up sa kanilang pambansang kompetisyon, o napili sa isang *casting process*.

#### Mga pagpalit 
Iniluklok ang first runner-up ng Miss Jamaica 1964 na si Erica Cooke upang kumatawan sa kanyang bansa matapos hindi tanggapin ang hiling ng orihinal na nagwagi na si Mitsy Constantine na siya ay samahan ng kanyang ina sa kompetisyon. Ito ay matapos na magbago ang patakaran sa kompetisyon kung saan ipinagbabawal na ang mga kandidata na samahan ng kanilang ina matapos sumama ang ina ni Miss World 1963 Carole Joan Crawford sa kanya habang siya ay nanunungkulan bilang Miss World. Iniluklok si Jacqueline Gayraud bilang ang bagong *Miss France 1964* na siyang kakatawan sa Miss World matapos tumangging lumibot sa buong Pransiya si Arlette Collot, ang orihinal na nagwagi. Dapat sanang lalahok si Miss Turkey 1964 Ayten Ornek. Gayunpaman, inakusahan ng *second runner-up* na si Nurlan Coşkun ang mga *organizer* na sinabihan siya na siya ang mananalo. Upang masolusyonan ang kaganapang ito, ipinadala si Ornek sa Miss International, at si Coşkun ay ipinadala sa Miss World.

#### Mga unang pagsali, pagbalik, at pag-urong 
Lumahok sa unang pagkakataon ang mga teritoryong Aruba at Montserrat. Bumalik sa edisyong ito ang mga bansang Moroko na huling sumali noong 1958, Hibraltar at Honduras na huling sumali noong 1959, Libano na huling sumali noong 1961, at Ekwador, Italya, Republika ng Tsina, at Urugway na huling sumali noong 1962.

Hindi sumali sa edisyong ito ang mga bansang Bulibya, Hordan, Israel, Malaysia, Mehiko, Niherya, Peru, Tsile, at Tsipre. Hindi sumali si Sonia Marino Cárdenas ng Bulibya dahil mas pinili nitong ipagpatuloy ang kanyang pag-aaral. Hindi sumali si Ofira Margalit ng Israel dahil sa kanyang konskripsiyon. Hindi sumali sina Katie Barnaba Faizah ng Hordan, Leonie Foo Saw Pheng ng Malaysia, Olga Ceniceros ng Mehiko, at Nora Pallarés ng Tsile dahil sa hindi isiniwalat na dahilan. Hindi sumali si Martha Bassey ng Niherya dahil sa kakulangan sa badyet. Hindi sumali ang mga bansang Peru at Tsipre matapos na mabigo ang kanilang organisasyong pambansa na magdaos ng kompetisyong pambansa o magtalaga ng kalahok.

Dapat din sanang sasali sa edisyong ito sina Marvo Manning ng Barbados, Alice Weber ng Curaçao, Henrietta Monteiro ng Sambia, Lea Avaemai Vahine ng Tahiti, ngunit hindi rin sila nagpatuloy dahil sa mga hindi isiniwalat na dahilan.

## Mga resulta 
thumb|250x250px|Mga bansa at teritoryong sumali sa Miss World 1964 at ang kanilang mga pagkakalagay.

### Mga pagkakalagay 
## Kompetisyon 
### Pormat ng kompetisyon 
Tulad noong 1961, labinlimang *semi-finalist* ang napili sa pamamagitan ng paunang kompetisyon na ginanap sa araw ng pinal na kompetisyon na binubuo ng *swimsuit* at *evening gown competition*. Gayunpaman, dahil dalawang kandidata ang nagkaroon ng kaparehong iskor para sa ikalabinlimang posisyon, napagdesisyunan ni Morley na isama ang dalawa at gawing labing-anim mga *semi-finalist* na tutuloy sa kompetisyon. Lumahok sa *swimsuit competition* at *evening gown competition* ang mga labing-anim na *semi-finalist*, at kalaunan ay napili ang pitong pinalista na sumabak sa *final interview.*

* Paul Anka – Kanadyanong mang-aawit
* Billy Butlin – Negosyanteng Ingles
* John Cavanagh – Irlandes na taga-disenyo
* Bernard Delfont – Ingles na *theatrical entrepreneur*
* Tab Hunter – Amerikanong aktor
* Lady Sonia Elizabeth Melchett
* Vidal Sassoon, CBE – Mangugulot at negosyanteng Ingles
* Nicolette Elaine Katherine Vane-Tempest-Stewart – *Marchioness* ng Londonderry
* Godfrey Herbert Winn – Ingles na mamamahayag

## Mga kandidata 
Apatnampu't-dalawang kandidata ang lumahok para sa titulo.

##  Mga tala 

## Mga sanggunian 
## Panlabas na kawing 
* Opisyal na website

Kategorya:Miss World
Kategorya:1964